35. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 51225 της 5/10 Δεκ. 1986 (ΦΕΚ Β΄ 859) Ορισμός παραβόλου ενστάσεων και προσφυγών. Έχοντας υπόψη: 1.Τις διατάξεις του άρθρ. 27 του Νόμ. 1564/85 «Οργάνωση Παραγωγής και εμπορίας του πολλαπλασιαστικού υλικού φυτικών ειδών» 2.Τις διατάξεις του Νόμ. 1558/1985 «Κυβέρνηση και Κυβερνητικά Όργανα». 3.Το από 7-11-86 Υπηρεσιακό σημείωμα της Δ/νσεως Αναπαραγωγής Φυτών και Λιπασμάτων, σχετικά με το ύψος του παραβόλου που πρέπει να συνοδεύουν τις ενστάσεις και προσφυγές, 4.Την αριθ.344172/86 κοινή απόφαση του Πρωθυπουργού και του Υπουργού Γεωργίας για την ανάθεση αρμοδιοτήτων, αποφασίζουμε: 1.Αναπροσαρμόζουμε το ύψος των παραβόλων που πρέπει να συνοδεύουν τις ενστάσεις και προσφυγές που  προβλέπονται με τον Ν. 1564/85 ως εξής: Σελ.814,16(ζ) Τεύχος 1455 Σελ. 66 16.Λ.β.32-35 Έλεγχος Σποροπαραγωγής α)Προσφυγή κατά της αφαίρεσης αδείας λειτουργίας φυτωριακής επιχείρησης (άρθρ. 5 παρ. 3). 1)Τύπου Α΄ παράβολο 4.000 δρχ. 2)Τύπου Β΄ παράβολο 6.000 δρχ. 3)Τύπου Γ΄ παράβολο 6.000 δρχ. β)Προσφυγή κατά της αφαίρεσης άδειας σποροπαραγωγικής επιχείρησης (άρθρ. 5 παρ. 3) παράβολο 20.000 δρχ. γ)Προσφυγή κατά της αφαίρεσης αδείας εμπορίας πολ/κού υλικού (άρθρ. 15 παρ. 6). 1)Τύπου Α΄ παράβολο 45.000 δρχ. 2)Τύπου Β΄ παράβολο 4.000 δρχ. 3)Τύπου Γ΄ παράβολο 20.000 δρχ. 4)Τύπου Δ΄ παράβολο 2.000 δρχ. δ)Προσφυγή κατά της απόρριψης εγγραφής ποικιλίας στον Εθνικό Κατάλογο (άρθρ. 6 παρ. 2) παράβολο 135.000 δρχ. για όλες τις ποικιλίες. 2.Τα παράβολα αυτά μαζί με το αναλογούν χαρ/μο-ΟΓΑ-χαρ/μου 2,4% που πρέπει απαραιτήτως να συνοδεύουν τις παραπάνω ενστάσεις και προσφυγές θα κατατίθενται υπέρ του ΚΤΓΚ & Δασών λογ/σμός Σποροπαραγωγής & Φυτωρίων Νο 26678/1 που τηρείται στην Τράπεζα της Ελλάδος για την αντιμετώπιση των δαπανών που προβλέπονται από την εφαρμογή του Ν. 1564/85. 3.Η απόφασή μας αυτή να δημοσιευθεί στην Εφημερίδα της Κυβερνήσεως. Το ύψος των παραβόλων που είχε αναπροσαρμοστεί από την 47197/90 απόφ. Υπ. Γεωργίας, αναπροσαρμόστηκε & πάλι ως άνω από την 9870/21 Ιουν./30 Ιουλ. 1996, (ΦΕΚ Β΄ 630), απόφ. Υπ. Γεωργίας. 4.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβέρνησης.

[Source: greek_legal_code_raptarchis | Tokens: 1912]